b'\n_START_ARTICLE_\nM\xc3\xa5n\n_START_PARAGRAPH_\nM\xc3\xa5n er en restaurert fjellg\xc3\xa5rd som idag kalles Friluftsg\xc3\xa5rden M\xc3\xa5n. Det er bare v\xc3\xa5ningshuset som st\xc3\xa5r igjen av den opprinnelige g\xc3\xa5rden. Dette ble restaurert av J\xc3\xa6ren Friluftsr\xc3\xa5d. Idag kan hvem som helst leie hovedhuset. Det har sengeplass til 34 personer. I kjelleren er det \xc3\xa5pen varmestue som de som vil kan g\xc3\xa5 inn og spise mat eller varme seg i. Her er det ogs\xc3\xa5 en utstilling som forteller fjellg\xc3\xa5rdens historie og om Frafjordheiene verneomr\xc3\xa5de._NEWLINE_M\xc3\xa5n var den f\xc3\xb8rste g\xc3\xa5rden som ble ryddet i Fidjadalen trolig allerede i middelalderen. Det var drift p\xc3\xa5 g\xc3\xa5rden helt frem til 1915. Se ogs\xc3\xa5 artikkel om M\xc3\xa5nafossen.'